ນາ​ຍ​ພົນ​ ​ສະ​ຫະ​ລັດ ໃນ​ຢູ​ໂຣບ ເຕືອນ​ວ່າ ​ເສດ​ຖະ​ກິດ​ຂອງ​ຈີນ ຄວບ​ຄຸມ​ບັນ​ດາ​ທ່າ​ກຳ​ປັ່ນ​ຂອງ​ທະ​ວີບ​ຢູ​ໂຣບ 
ນາຍ​ພົນ ​ກອງ​ທັບ​ອາ​ກາດ​ສະ​ຫະ​ລັດ ທ່ານ​ທອດ ວ​ອລ​ເຕີ​ຣ​ສ໌ ຜູ້​ບັນ​ຊາ​ການ​​ກຳ​ລັງ ສະ​ຫະລັດ​ໃນ​ຢູ​ໂຣບ ແລະ​ຜູ້​ບັນ​ຊາ​ການ​ສູງ​ສຸດ ​ຂອງກຸ່ມພັນ​ທະ​ມິດ NATO ​ໃນ​ຢູໂຣບ​ ລາຍ​ງານ ​ຕໍ່​ຄະ​ນະ​ກຳ​ມ​ະ​ການກອງ​ທັບ ຂອງສະ​ພາ​ສູງ. 
ຜູ້ບັນຊາການສູງສຸດຂອງສະຫະລັດໃນຢູໂຣບເຕືອນເຖິງການລົງທຶນຢ່າງຫຼວງຫຼາຍ ຂອງ ຈີນຢູ່ໃນບັນດາທ່າກຳປັ່ນຕ່າງໆໃນຢູໂຣບ ແລະການເຄື່ອນໄຫວເພີ້ມຂຶ້ນຂອງເຮືອດຳນ້ຳ ຣັດເຊຍຢູ່ນອກຢູໂຣບ ນາຍພົນກອງທັບອາກາດສະຫະລັດ ທ່ານທອດ ວອລເຕີຣສ໌ ຜູ້ບັນຊາການກຳລັງ ສະຫະ ລັດໃນຢູໂຣບ ແລະຜູ້ບັນຊາການສູງສຸດຂອງກຸ່ມພັນທະມິດ NATO ໃນຢູໂຣບ (SACEUR) ໄດ້ລາຍງານຕໍ່ຄະນະກຳມະການກອງທັບຂອງສະພາສູງ ໃນວັນອັງຄານ ວານນີ້ວ່າ “ຈີນໄດ້ຖືກຳມະສິດ 10 ເປີເຊັນ ຂອງການຂົນສົ່ງເຂົ້າສູ່ ແລະອອກຂອງຢູໂຣບ ” ນາຍພົນວອລເຕີຣສ໌ ກ່າວວ່າ “ເປັນທີ່ຕື່ນຕົກໃຈ ເວລາທ່ານມີຄວາມສາມາດໃນການ ຄວບຄຸມ ທີ່ຈະນຳເອົາເຂົ້າມາ ແລະວາງລະບຽບ ກ່ຽວກັບ ຊັບພະຍາກອນ ທ່ານສາມາດ ສ້າງຜົນກະທົບຢ່າງໃຫຍ່ຫຼວງ ຕໍ່ອັນທີ່ຍັງເຫຼືອຢູນັ້ນ ຢູ່ໃນທະວີບດັ່ງກ່າວ ເມື່ອເວົ້າເຖິງ ຄວາມສາມາດຢ່າງມີປະສິດທິຜົນເພື່ອກໍ່ໃຫ້ເກີດສັນຕິພາບແລະ ຄວາມໝັ້ນຄົງ ນາຍພົນວອລເຕີຣສ໌ ກ່າວຕໍ່ບັນດາສະມາຊິກສະພາວ່າ ຈີນ ໄດ້ລົງທຶນທາງດ້ານ “ເສດ ຖະກິດສ່ວນໃຫຍ່” ຢູ່ຕາມທ່າກຳປັ່ນຕ່າງໆໃນທົ່ວຢູໂຣບ ຮວມທັງຢູ່ໃນ ບັນດາປະເທດ ພັນທະມິດຂອງ NATO ເຊັ່ນແບລຈ້ຽມ ອີຕາລີ ຝຣັ່ງ ແລະກຣິສ ພັນທະມິດໃນຢູໂຣບໄດ້ຕື່ນຕົກໃຈ ແລະມີຄວາມເປັນຫ່ວງກ່ຽວກັບເລື້ອງສິດທິຂອງ ຈີນ ທີ່ມີຢູ່ ກ່ຽວກັບບັນດາທ່າກຳປັ່ນຕ່າງໆ ອີງຕາມນາຍພົນວອລເຕີຣສ໌ ນາຍພົນວອລເຕີຣສ໌ ກ່າວວ່າ “ໃນສ່ວນໃຫຍ່ຂອງກໍລະນີ ແມ່ນເປັນຫູເປັນຕາເພີ່ມ ຂຶ້ນ ເວລາໃດທີ່ພວກເຮົາກາຍລະດັບຂອງການສຶກສາ ” ຜູ້ບັນຊາການສະຫະລັດ ຍັງໄດ້ສະທ້ອນໃຫ້ເຫັນເຖິງຄວາມເປັນຫ່ວງກ່ຽວກັບເທັກ ໂນໂລ ລະບົບ 5G ຂອງບໍລິສັດຫົວເຫວີຍຂອງຈີນ ຊຶ່ງລັດຖະມົນຕີກະຊວງປ້ອງກັນ ປະເທດສະຫະລັດ ທ່ານ ມາກສ໌ ແອັສເປີ ລັດຖະມົນຕີຕ່າງປະເທດສະຫະລັດ ທ່ານ ໄມຄ໌ ພອມພຽວ ແລະເລຂາທິການໃຫຍ່ອົງການ NATO ທ່ານເຈນສ໌ ສະໂຕລເຕັນ ເບີກ ໄດ້ສົນທະນາກັນ ຢູ່ທີ່ນະຄອນມິວນິກ ໃນອາທິດແລ້ວນີ້ ທ່ານແອັສເປີ ໄດ້ເຕືອນໃນວັນທີ 15 ກຸມພາຜ່ານມານີ້ວ່າ ຈີນ ໄດ້ຊອກຫາຄວາມໄດ້ ປຽບຕໍ່ສະຫະລັດແລະປະເທດພັນທະມິດຢູ່ໃນຢູໂຣບ “ດ້ວຍວິທີທາງຕ່າງໆແລະ ບໍ່ ວ່າຈະໃຊ້ເງິນຄຳຫຼາຍປານໃດ ”